ເຮືອລາດຕະເວນລັດເຊຍມົດສະກູ

ເຮືອຮົບມົດສະກູ ຫຼື Moskva [ˈmɒsk.və] (     ' ກູ ' ), ໃນເມື່ອກ່ອນມີຊື່ວ່າ Slava (     ' ສະຫງ່າຣາສີ ' ), ເປັນເຮືອຮົບ ບັນທຸກລູກສອນໄຟ ຂອງ ກອງທັບເຮືອລັດເຊຍ . ກຳ​ປັ່ນ​ລຳ​ນີ້​ເປັນ​ກຳ ປັ່ນ​ນຳ​ໜ້າ ​ຂອງ ​ໂປຣເຈັກ 1164 Atlant class ​ເຊິ່ງຕັ້ງ​ຊື່​ຕາມ​ເມືອງ ມົດສະກູ . ​ໂດຍ​ເປັນ ​ເຮືອກຳປັ່ນທຸງ ຫລື Flagship ແຫ່ງກຳປັ່ນໃນ ​ທະ​ເລ​ດຳ ​ຂອງຣັດ​ເຊຍ, ມັນໄດ້​ເປັນຕົວນຳພາໃນການ​ໂຈມ​ຕີ​ທາງ​ທະ​ເລ​ໃນ​ລະຫວ່າງ​ການການຮຸກຮານຢູເຄຣນ​ຂອງຣັດ​ເຊຍ​ໃນ​ປີ 2022 ​ .   ກ່ອນ​ໜ້າ​ນີ້ ກຳ​ປັ່ນ​ບັນທຸກ​ລຳ​ນີ້​ໄດ້​ຖືກ​ປະຕິບັດ​ໜ້າ​ທີ່​ໃນ​ການ​ປະ​ທະ​ກັນ​ທາງ​ການ​ທະຫານ​ຫຼາຍ​ຄັ້ງ, ລວມທັງ​ຢູ່ ​ຈໍ​ເຈຍ (2008), Crimea (2014), ​ແລະ ຊີ​ຣີ (2015) .  

ດ້ວຍລູກເຮືອ 510 ຄົນ, Moskva ແມ່ນເຮືອທີ່ມີພະລັງທີ່ສຸດໃນເຂດທະເລດໍາ.  ມັນໄດ້ຈົມລົງໃນວັນທີ 14 ເດືອນເມສາ 2022 ໃນ ທະເລດໍາ, ຫ່າງຈາກຊາຍຝັ່ງ Odessa 100 ກິໂລແມັດ. ທາງການ​ຢູ​ເຄຣນ ​ແລະ ​ກະຊວງ​ປ້ອງ​ກັນ​ປະ​ເທດ​ສະຫະລັດ ກ່າວ​ວ່າ ຢູ​ເຄຣນ​ໄດ້​ໂຈມ​ຕີ​ເຮືອ​ຮົບລໍາ​ດັ່ງກ່າວ ດ້ວຍ ​ລູກ​ສອນ​ໄຟ​ຕໍ່ຕ້ານ​ກຳ​ປັ່ນ R-360 Neptune ສອງ​ລູກ.  ກະຊວງ​ປ້ອງ​ກັນ​ປະ​ເທດຣັດ​ເຊຍ ​ກ່າວ​ວ່າ ​ເຫດ​ໄຟ​ໄໝ້​ໄດ້​ເຮັດ​ໃຫ້​ເກີດ​ລະ​ເບີດ​ແຕກ.  ກອງທັບ​ເຮືອ​ຣັດ​ເຊຍ​ພະຍາຍາມ​ດຶງ​ກຳ​ປັ່ນ​ທີ່​ໄດ້​ຮັບ​ຄວາມ​ເສຍ​ຫາຍ​ໄປ​ໃກ້ Sevastopol, ​ແຕ່​ມັນໄດ້​ຈົມ​ລົງ​ກ່ອນ​ຈະ​ໄປ​ເຖິງ​ທ່າ​ເຮືອ.  Moskva ຫລື ມົດສະກູ ແມ່ນ​ກຳ​ປັ່ນ​ຮົບ​ໃຫຍ່​ທີ່​ສຸດ​ທີ່​ຖືກ​ຈົມ​ລົງ​ໃນ​ການ​ສູ້​ຮົບ​ນັບ​ແຕ່ ​ສົງ​ຄາມ​ໂລກ​ຄັ້ງ​ທີ 2 . 
Category:Articles containing Russian-language text
Category:Articles containing Russian-language text